Jurnaliștii l-au întrebat pe Klaus Iohannis dacă știe prima strofă a imnului României. În acel moment, candidatul ACL la Președinție a început să intoneze imnul de stat, îndemnându-i pe jurnaliști să cânte alături de el.

Momentul inedit a venit a venit după ce aseară, la un post de televiziune, Victor Ponta a fost întrebat dacă știe imnul României.

Potrivit Adevărul, Victor Ponta a greşit versurile imnului naţional. Asta la doar câteva secunde după ce a subliniat că ştie nu doar prima strofă, ci toate strofele imnului.

Reproducem mai jos dialogul dintre Victor Ponta şi moderator, pe tema imnului României:

Moderator: Dacă veţi ajunge preşedinte, vi se va intona imnul naţional de multe ori. Dumneavoastră ştiţi prima strofă a imnului naţional?

Victor Ponta: Nu doar că ştiu prima strofă, ştiu toate strofele imnului şi mă gândeam din ce în ce mai mult la partidele de fotbal, chiar, ale naţionalei României. Ştiţi că, de obicei, tot stadionul cânta: „Deşteaptă-te, române, din somnul cel de moarte/ În care te-adânciră barbarii tăi tirani”. Dar, deja din ce în ce mai multe dintre strofe sunt ştiute.

Corect, versurile scrise de Andrei Murşan şi care au fost reproduse parţial de Victor Ponta sunt: ”Deşteaptă-te, române, din somnul cel de moarte, În care te-adânciră barbarii de tirani!”